NaiveNeuron/SloPal huggingface dataset:
B. Bugár, podpredseda NR SR: (2001-11-28):
Vzhľadom na to, že vládny návrh zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2001 bol Národnej rade doručený 23. októbra 2001, spĺňa podľa § 72 ods. 1 zákona o rokovacom poriadku 15-dňovú lehotu, teda môžeme pristúpiť k jeho prvému čítaniu, to znamená skrátenie lehoty, čo sme pred chvíľočkou prerokovali. Skrátené legislatívne konanie v tomto prípade nemusí platiť. Až na ďalšie lehoty potrebujeme schváliť skrátené legislatívne konanie. Takže prerušujem rokovanie, až po hlasovaní môžeme pristúpiť k prvému čítaniu. To však znamená, že tak, ako sme sa dohodli včera, hlasovať sa bude až zajtra, to znamená štvrtok doobeda. Až potom môžeme pristúpiť k prerokovaniu, teda k prvému čítaniu tohto návrhu. Vážené panie poslankyne, vážení páni poslanci, teraz som dostal jeden súrny oznam. Prosia pánov poslancov a panie poslankyne, ktorí majú svoje autá zaparkované v garážach objektu Západnej terasy, aby svoje automobily preparkovali z dôvodu začatia výkopových prác pred vjazdom do garáží, to znamená, aby sa vám nestalo, že autá tam síce budete mať zaparkované, ale ich nevyberiete. (Ruch v sále.) Pristúpime teraz k druhému a tretiemu čítaniu o zákone z 26. októbra 2001, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení zákona č. 458/2000 Z. z. a zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál ste dostali ako tlač 1264. Jeho súčasťou je rozhodnutie prezidenta Slovenskej republiky z 9. novembra 2001 o vrátení zákona, ako aj schválený zákon z 26. októbra 2001. Zákon bol rozhodnutím z 13. novembra 2001 č. 1383 pridelený na prerokovanie príslušným výborom Národnej rady Slovenskej republiky. Dávam slovo určenému spoločnému spravodajcovi z výboru pre financie, rozpočet a menu pánovi poslancovi Vladimírovi Maňkovi a prosím ho, aby informoval o výsledku prerokovania vráteného zákona vo výboroch. Pán poslanec Maňka. Prerušujem rokovanie do 9.30 hodiny. (Prerušenie rokovania o 9.21 hodine.) (Pokračovanie rokovania o 9.31 hodine.)
Kiššová, Jana, poslankyňa NR SR (2016-05-18):
Ďakujem veľmi pekne, za slovo pán predsedajúci, ospravedlňujeme sa za vzniknuté nedorozumenia. Vážené dámy, vážení páni, dovoľte mi v mene predkladateľov Jozefa Rajtera, Ľuboša Galka, Jozefa Mihála, Eugena Jurzycu, Igora Matoviča a Jany Kiššovej predložiť návrh zákona, ktorým sa mení zákon č. 18/1996 Z. z. o cenách v znení neskorších predpisov. Cieľom tohto predloženého návrhu zákona je zrušiť povinnosť viesť cenovú evidenciu pre tých podnikateľov, ktorí predávajú tovar, na ktorý sa nevzťahuje regulácia cien, v praxi to znamená, že povinnosť viesť cenovú evidenciu by sa zrušila pre drvivú väčšinu podnikateľov, samozrejme, s výnimkou tých, kde sú regulované ceny. Povinnosť viesť cenovú evidenciu je legislatívnym pozostatkom z obdobia, kedy na trhu vznikali nerovnováhy v oblasti ponuky spôsobené nedostatočnou konkurenciou. Uvedená povinnosť je zbytočnou a nezmyselnou administratívnou záťažou, ktorú možno prinajmenšom vo vzťahu k podnikateľom, ktorí nepredávajú tovar s regulovanými cenami, bez náhrady zrušiť. Možno sa to na prvý pohľad javí ako drobnosť, áno, a zrejme aj to bude jeden z argumentov alebo možno jediný, ako sme toho boli svedkami aj doteraz. Áno, je to drobnosť, ale práve tisíc takýchto rôznych drobností znepríjemňuje podnikateľom život. Spôsobuje im administratívne komplikácie, otravuje im to život a musia sa venovať hlúpostiam, musia sledovať legislatívu, musia vedieť kedy kde čo, akú povinnosť voči akému úradu s akým lajstrom musia vyprodukovať, aby zadosťučinili zákonu. Chcem veľmi pekne poprosiť koaličných poslancov, aby nedevalvovali svoje vystúpenia argumentami, že je to drobnosť a že to nie je najpálčivejší problém Slovenska. To je pravda, nie je to veľká vec, nie je to najpálčivejší problém Slovenska, ale choďte sa spýtať podnikateľa, ktorý len preto, že nevedel, že takúto povinnosť má, ktorá z nikoho nerobí podvodníka, z nikoho nerobí neúctyhodného občana Slovenska, choďte sa takéhoto podnikateľa spýtať, ktorý dostal 30-tisícovú pokutu, či je to preňho malý alebo veľký problém. Pretože takéto pokuty za nedodržanie tejto povinnosti sú. A pri opakovanom nedodržaní tejto povinnosti až do výšky 60-tisíc. Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Návrh zákona nebude mať vplyv na verejné financie, nebude mať sociálny vplyv ani vplyv na životné prostredie a informatizáciu spoločnosti. Bude mať ale pozitívny vplyv na podnikateľské prostredie. Účinnosť predkladanej novely navrhujeme na 1. januára 2017. A chcem veľmi pekne poprosiť ctené plénum, aby takúto drobnosť, ktorá nikomu neuškodí, skutočne nikomu neuškodí, dokonca ani len nezoberie nikomu biznis, čo častokrát v tejto snemovni býva veľký problém, tak toto naozaj si myslím, že zakladá predpoklady na to, že by ste s tým nemuseli mať problém. Ďakujem pekne.
Puci, Róbert, poslanec NR SR (2017-05-10):
Dajte, prosím, hlasovať o treťom pozmeňujúcom návrhu pána poslanca Galeka a pani poslankyne Kiššovej.
Hrnčiar, Andrej, podpredseda NR SR (2018-02-06):
Jedna faktická poznámka. Pán poslanec Pčolinský.
Lebocký, Tibor, poslanec NR SR (2014-05-27):
Ďakujem za slovo, vážený pán predseda, ja budem veľmi stručný. Tak ako už uviedol pán minister, žiadam vyňať bod 10 a 19 spoločnej správy na osobitné hlasovanie. Je to na základe dohody s legislatívnym odborom Národnej rady Slovenskej republiky v záujme legislatívnej čistoty hlasovania o tomto zákone. Ďakujem pekne.
L. Gyurovszky, minister výstavby a regionálneho rozvoja SR: (2004-09-10):
Vážený pán podpredseda, vážené pani poslankyne, vážení páni poslanci, verím, že odporučíte, aby Národná rada Slovenskej republiky vyslovila súhlas s pristúpením Slovenskej republiky k Európskemu dohovoru o krajine. Ďakujem.
Glváč, Martin, podpredseda NR SR (2018-09-18):
Ďakujem. S faktickou poznámkou jeden poslanec, končím možnosť prihlásiť sa. Nech sa páči, pani poslankyňa Zimenová.
Pollák, Peter, poslanec NR SR (2023-12-12):
Ďakujem veľmi pekne za slovo. Presne tak ako hovoríš, kolega, my nie sme tí, ktorí hospodárili zle. Ľuďom sme veľmi pomohli a prakticky sme priniesli to, čo smeráci pred tým len sľubovali, a napriek tomu sme udržali zdravé verejné financie. To sa nedá povedať však o bývalých vládach Roberta Fica alebo Petra Pellegriniho. Títo dvaja páni sa vždy dostali k vláde v dobrom čase. Vždy keď neboli krízy, ekonomika stúpala a nebol žiadny problém. Práve vtedy dokážu naplniť celý svoj potenciál a vedia rozdať aj to, čo nemajú. Vždy keď sa malo šetriť, tak sa nešetrilo. Rozdávali sa peniaze všade možne. Robili sa neadresné projekty, podporovalo sa iba tam, kde to nebolo treba a napokon sa kradlo. A navyše v dobrých časoch sa vôbec nešetrilo a nerobilo sa jednoducho nič. Alebo teda nešetrilo sa na horšie časy. Tam, kde bolo treba pomôcť, napríklad pomôcť dôchodcom, tam sa nerobilo absolútne nič. Potom prišla vždy horšia situácia, kde ľudia si zvolili aj tých, ktorí sa nebáli hľadať riešenia, pomáhali pomáhať, ale niekedy aj uťahovať opasky, ktoré sa museli uťahovať hlavne kvôli vládam Robera Fica. Aj naša vláda to mala veľmi ťažké. Vojna, covid, energetická kríza. Aj napriek tomu sme dokázali udržať verejné financie na približne rovnakej úrovni a zároveň sme vedeli vždy ľuďom pomôcť. Situácia sa ale postupne zlepšuje, krízy začínajú pomaly odchádzať a vy podávate návrh zákona, ktorý uškodí obyčajným pracujúcim ľuďom. Okrem poplatkov beriete ľuďom úspory z II. piliera, čo len zase ukazuje, ako reálne vám na nich záleží, keď je po voľbách.
Bagačka, Michal, poslanec NR SR (2017-09-06):
Pán predsedajúci, dajte, prosím, hlasovať o zákone ako celku s odporúčaním gestorského výboru schváliť.
Simon, Zsolt, poslanec NR SR (2018-12-06):
Ďakujem pekne, pani kolegyňa, rád by som vás doplnil. Možnože by bolo správnejšie tento návrh zákona o osobitnom odvode nazývať ako Dankova daň pre nízkopríjmové osoby. Tento návrh je pripravený na úrovni Dankovej rigoróznej práce. Pán kolega, môžte krútiť hlavou, ale je to faktom. Poviem vám aj prečo. V roku 2012, keď Ficova, druhá Ficova vláda nastúpila, tak podiel slovenských výrobkov na slovenských pultoch bol 50 %. Dnes podľa tých istých prieskumov je to 37 %. Nech robili akokoľvek populisti, podiel slovenských výrobkov klesá a týmto návrhom nezastavíte. Keď sa pozriem na vývoj zahraničnej obchodnej bilancie, ktorá je alarmujúca a tento rok dosiahne miliardu sedemsto, miliardu osemsto, tak chcem povedať aj kolegom zo SNS, aby ste mali argumenty, tá Radičova vláda bola len nie celé dva roky, ale dovoz, teda zahraničná obchodná bilancia klesla o takmer 700 mil. eur. Od odchodu Radičovej vlády tento ukazovateľ neustále len stúpa. A chcem povedať, že plánujem vystúpiť v rozprave počas ústneho prihlásenia sa, a chcem povedať, že keď chceme pomôcť slovenským, tak máme pomôcť slovenským výrobcom, aby trebárs takou podporou, keď Jaguar môže dostať niekoľko sto miliónov, prečo nedáte toľko, čo dostal Jaguar všetkým poľnohospodárom a potravinárom, ktorí podporia spracovanie z vlastných daní? Prečo neodpustíte im dane? To by bolo adresné – pre slovenských, ale takto budete trestať aj slovenské obchodné reťazce, ktoré predávajú slovenské výrobky, a znevýhodnite ich na tomto trhu a naviac, tak ako pani kolegyňa povedala... (Prerušenie vystúpenia časomerom.)
Žiga, Peter, podpredseda NR SR (2024-10-23):
Vyhlasujem rozpravu za skončenú. Chce navrhovateľ vystúpiť? Nechce. Prerušujem rokovanie o tomto bode programu. Pristúpime k rokovaniu o návrhu na zmeny v zložení výboru Národnej rady Slovenskej republiky a overovateľov Národnej rady. Návrh má parlamentnú tlač 553 a bol vypracovaný na základe návrhu poslancov, členov poslaneckého klubu za KDH, členov za volebnú koalíciu SLOVENSKO, ZA ĽUDÍ, Kresťanskú úniu. Otváram rozpravu o tomto bode programu. Za klub... aha, ešte mi len nesú, dobre. Písomne som dostal štyroch poslancov. Za klub Progresívneho Slovenska ako prvý pán poslanec Dubéci. (Rokovanie o návrhu na zmeny v zložení výboru Národnej rady Slovenskej republiky a overovateľov Národnej rady Slovenskej republiky , tlač 553.)
Bugár, Béla, podpredseda NR SR (2016-04-21):
Pani poslankyňa Gaborčáková.
R. Fico, poslanec: (2002-04-04):
Jedna poznámka sa týka spôsobu, akým bol spracovaný tento návrh zákona. Vzali sme si pôvodný návrh alebo pôvodný zákon, ktorý platil dlhé roky až do roku 1990, k tomu všetky odborné články a príspevky, ktoré boli publikované v období asi 20 rokov a týkali sa práve aplikácie tohto zákona v praxi. Jednou z najčastejšie opakovaných pripomienok praxe bolo, že zákon o ochrannom dohľade v čase, keď platil, sa netýkal mladistvých. Preto toto je napr. nóvum v porovnaní s predchádzajúcim právnym stavom, že ochranný dohľad môžeme viazať aj na mladistvé osoby. Ja si takisto ako vy, pani poslankyňa, myslím, že je to dobré, lebo ich musíme kontrolovať. Pokiaľ ide o vašu otázku, ktorá sa týka vzťahu § 5 a § 7. Ochranný dohľad začína potom, ako skončí výkon trestu odňatia slobody, to je § 5. Pokiaľ ide o § 7, kedy sa prerušuje, má sa na mysli takáto situácia: Páchateľ príde z výkonu trestu odňatia slobody a nastúpi výkon ochranného dohľadu a počas výkonu ochranného dohľadu spácha trestný čin, pre ktorý je vzatý do väzby, a akonáhle nastúpi do väzby, tak sa prerušuje výkon ochranného dohľadu. Toto je situácia, na ktorú myslel zákonodarca. A je to presne to isté znenie, ktoré platilo aj v zákone, ktorý sme zrušili v roku 1990. Čiže ide iba o túto jednu jedinú situáciu, prerušenie výkonu ochranného dohľadu, ktorý už prebieha po výkone trestu odňatia slobody, pričom páchateľ nesplní podmienky ochranného dohľadu a spácha konanie, za ktoré ho postaví niekto do väzby rozhodnutím sudcu. Nič iné tam nie je a ani žiadne iné prekážky by nemali v tomto ohľade vzniknúť. Ale pokiaľ by boli s tým nejaké nepríjemnosti, sme pripravení to legislatívne a formulačne tak upraviť, aby to zodpovedalo predstavám všetkých poslancov. Ďakujem pekne ešte raz za záujem.
P. Hrušovský, podpredseda NR SR: (2002-02-21):
Bod 3 a 8 zo spoločnej správy sme neschválili. P. Šťastný, poslanec: Ďalej budeme hlasovať jednotlivo o bodoch. Ako prvý, bod č. 4.
V. Veteška, podpredseda NR SR: (2004-09-09):
A pýtam sa pána navrhovateľa, či sa chce vyjadriť.
Zmajkovičová, Renáta, podpredsedníčka NR SR (2012-06-26):
Ďakujem, pán minister. Prosím povereného člena výboru pre financie a rozpočet poslanca Milana Mojša, aby podal informáciu o prerokovaní návrhu vo výbore. Nech sa páči, pán poslanec.
P. Paška, predseda NR SR: (2007-06-19):
Požiadam pána Viliama Jasaňa, pána poslanca, člena výboru pre obranu a bezpečnosť, aby nás oboznámil, ako prebehlo rokovanie o návrhu na skrátené legislatívne konanie vo výbore.
Matečná, Gabriela, podpredsedníčka vlády a ministerka pôdohospodárstva a rozvoja vidieka SR (2018-03-13):
Ďakujem veľmi pekne. Skúsim odpovedať najskôr na otázku Martina Fecka, že či len cicavce musia spĺňať, týka sa to všetkých zvierat. Všetkých bez výnimky. Teraz by som chcela k samotnému zákonu, že či nie sú dôležitejšie veci ako tento zákon. Ja si myslím, že toto je dôležitý zákon, a ministerstvo pôdohospodárstva a rozvoja vidieka urobilo veľký krok dopredu, že naozaj zviera nebude vecou, ale živou cítiacou bytosťou. A nebol to zákon, ktorý sme pripravovali sami. Podotýkam, tento zákon sme pripravovali v spolupráci s odborníkmi, v spolupráci s aktivistami, v spolupráci s kynologickými zväzmi a so všetkými, ktorých sa tento zákon týka. Prijali sme veľké množstvo obyčajných a zásadných pripomienok, s ktorými sme sa naozaj veľmi zodpovedne, podotýkam, veľmi zodpovedne zaoberali. Takže nemyslím si, že je to zlý zákon, a ja sa práve teším, že dnes ho, dnes ho tu môžem predložiť. Okruh osôb, ktorý tu pán poslanec Simon Zsolt hovoril, naozaj aj v ústavnoprávnom výbore bola veľká diskusia o tomto, ale musíme povedať, že ústava, Ústava Slovenskej republiky umožňuje vstúpiť špeciálnym ľuďom do obydlia, ktoré slúži na podnikanie, a umožňuje vstúpiť ľuďom, ktorí sú, majú dôvodné podozrenie, že je ohrozený život alebo zdravie zvieraťa alebo osoby. Čiže ak ústavnoprávny výbor sa s touto podmienku stotožnil, my nemáme dôvod sa s ňou nestotožniť. K bodu 37 možnože, možnože sa vyjadríme ešte v druhom čítaní. To je všetko, ďakujem veľmi pekne, pán predsedajúci.
Blanár, Juraj, podpredseda NR SR (2021-12-08):
Pán poslanec Miroslav Suja.
I. Mikloš, podpredseda vlády a minister financií SR: (2003-06-18):
Táto novelizácia zákona vyplynula z potreby doriešiť otázku medzinárodnej spolupráce colných správ, ako aj vzťahy colnej správy voči štátnym orgánom, iným právnickým osobám, fyzickým osobám a zahraničiu, s dôrazom na vyriešenie možnosti vzájomnej výmeny informácií so zahraničím, ako aj vytvoriť právny rámec na vyslanie colníkov do zahraničia. Zároveň sa legislatívne upravuje pôsobnosť colnej správy v oblasti spravovania colných kvót a vytvárajú sa legislatívne predpoklady na plnenie úloh v oblasti získavania a spracúvania údajov pre štátnu štatistiku po vstupe Slovenskej republiky do Európskej únie vyplývajúce zo zavedenia systému INTRASTAT. Vzhľadom na obsahové zameranie zákona a úzku nadväznosť na návrh zákona, ktorým sa mení a dopĺňa zákon o štátnej službe colníkov, sa obidva zákony predkladajú do legislatívneho procesu súčasne. Na základe uvedeného odporúčam prerokovanie a schválenie predloženého návrhu zákona. Ďakujem. Z. Martináková, podpredsedníčka NR SR: Ďakujem, pán minister. Slovo dávam spoločnému spravodajcovi z výboru pre financie, rozpočet a menu pánovi poslancovi Liškovi, aby informoval Národnú radu o výsledku rokovania výborov o tomto návrhu zákona a aby odôvodnil stanovisko a návrh gestorského výboru.
Figeľ, Ján, podpredseda NR SR (2013-10-15):
Nech sa páči, Tibor Lebocký.
Sidor, Igor, poslanec NR SR (2010-12-14):
Keďže sme hlasovali o všetkých bodoch spoločnej správy, pristúpime k hlasovaniu o pozmeňujúcich návrhoch z rozpravy. Najskôr však dajte, prosím, hlasovať podľa § 84 ods. 2 rokovacieho poriadku o skrátení lehoty na hlasovanie o pozmeňujúcich návrhoch.
Oravec, Ján, poslanec NR SR (2023-06-13):
Ďakujem pekne. Pán premiér, vy ste povedali veľmi dôležitú vec teraz pred chvíľočkou a síce, že ten text, o ktorom tu diskutujeme, je teda vyhlásenie, ale že vy máte všetky tie vyhlásenia rozpísané aj do tzv. KPI´s, Key performance indicators, čiže kľúčových výkonnostných ukazovateľov, a povedali ste, že ak bude záujem, tak to môžte zverejniť. Tak ja by som povedal, že nieže ak bude záujem, ak chcete prispieť ku skvalitneniu toho, ako fungujú verejné inštitúcie, ako funguje vláda, tak by ste to nieže mali, musíte ich zverejniť, tieto výkonnostné indikátory, aby teda aj my tuná v parlamente, ale aj širšia verejnosť vedela, že ako sa vám darí z hľadiska potom napĺňania toho vyhlásenia, čiže k tomuto určite pristúpte. A pristúpte k tomu aj kvôli tomu, že v zásade aj napriek tomu, že teda ste si zadefinovali, alebo teda si uvedomujete, že ste na relatívne krátke obdobie, tak na toto obdobie ste si zadefinovali dosť veľa priorít, a teraz, keď to tu dobre počítam, a opravte ma, ak nemám pravdu, tak vy ste povedali, že za každé jedno ministerstvo budú tri krátkodobé a tri dlhodobé priority, čo je šesť priorít na jedno ministerstvo. Ministerstiev je 14 x 6 je 84, ak dobre počítam, áno? Čiže 84 priorít a bolo by dobré teda na konci toho obdobia, ku koncu septembra, aby presne cez plnenie tých key performance indicator´s, cez výkonnostné ukazovatele, verejnosť a my tuná v parlamente sme vedeli posúdiť, koľko z tých 84 priorít, na môj vkus príliš veľa, ale koľko z nich sa vám podarilo dosiahnuť alebo sa k nim priblížiť. Takže určite vás povzbudzujem k tomu, aby ste tieto indikátory zverejnili.
Grendel, Gábor, podpredseda NR SR (2020-04-02):
Pán poslanec Kotleba.
Kamenický, Ladislav, minister financií SR (2024-09-26):
Pán, pán Hargaš, vy asi nepočúvate. A vy si myslíte, že živnostník nie je človek, ktorý napríklad si kupuje potraviny, hej? V tom obchode. Myslíte, že to nie je taký človek, nekupuje si lieky ten človek, nechodí sa napríklad stravovať niekam a podobne. Tam ušetrí ten človek. Takže ak nerozumiete, tak vám to vysvetlím. Ale keby som tu mal viac času, tak vám dočítam tú svoju, to je moja tabuľka, to nie je môjho komunikačného oddelenia, a hovorí o tom, ako sa tu rozflákalo 3,7 mld. eur. A to je to, čím by som ja vedel pomôcť živnostníkom, keby ste to tu nerozflákali, pán Hargaš, aj s pánom Ódorom, aj so všetkými, ktorí ste tu boli. Áno, mohli by sme im pomôcť. (Potlesk.) Okrem vášho Slovenska IT, pán Hargaš, kde je 15 mil., kde sa zneužívala pomoc, pandemická, v Pezinku. Videl ich niekto? Už ich v živote nikto nevidel. Sa pýtam, kde sú, tých 15 mil.? Kde sú peniaze, 100 mil. za exspirované vakcíny, ktoré tu niekto zaplatil? Tridsať miliónov za vakcíny, ktoré nikto nikdy nedodal. Ja dám 130 mil. iba za tento nezmysel všetkým živnostníkom, o ktorých ste hovorili. Všetkým. Bez problémov. A že sme im znížili. Áno, keby mali napríklad obrat vyšší ako 60-tisíc, tak by platili vyššie dane. Aj to sme im zabezpečili, pán Hargaš. Napriek tomu, v akom marazme ste mi tu nechali verejné financie, kde je ten realistický, realistický rozpočet pána Ódora, vášho, vášho gurua? Kde je? Čo nám tu nechal? Viete, čo nám tu nechal? Vaše lego kocky! Viete, čo je v tých lego kockách? Učebnice, zvýšená sadzba DPH! To, čo ste mne nakladali, presne toto. A spomínal to tu aj premiér Slovenskej republiky. Kde je tá smršť všetkých tých článkov, čo títo, čo zarábajú tých 30 až 50 % na knihách, narobili voči Ladislavovi Kamenickému kvôli knihám? Znížil som to. Som, očakávam, že tieto kníhkupectvá s tým tekvicovým laté znížia ceny pre Slovákov, aby mohli čítať, aby boli vzdelaní. Takže očakávam. To sú vaši, vaši kamaráti, tí zarábajú veľké peniaze na tom. Ďakujem pekne. (Potlesk.)
Figeľ, Ján, podpredseda NR SR (2013-05-14):
Ďakujem pekne. Teraz dávam slovo spoločnému spravodajcovi z výboru pre hospodárske záležitosti, ktorým je pán Michal Bagačka, aby informoval Národnú radu o výsledku rokovania výborov a takisto o stanovisku gestorského výboru.
Bublavý, Dušan, poslanec NR SR (2018-10-24):
Ja neviem, či, už je neskorá hodina, asi sa to ťažšie chápe, ale ako by to mohlo byť k 1. 11., by sa to nestihlo. Čiže aby to mohlo byť, účinnosť, tak k 1. 12. a zastihne to aj tých, ktorí budú odchádzať po dlhoročných, po dlhoročnej odrobenej práci pre samosprávu, a ja si myslím, že ten návrh, ktorý je navrhnutý, je podľa zásluhovosti. Ja si myslím, že tí ľudia, ktorí odchádzajú zo samosprávy, si zaslúžia, aby sme tento návrh zákona schválili, aby to zastihlo aj ich. Ďakujem, skončil som.
Kuffa, Štefan, poslanec NR SR (2021-11-03):
Ďakujem za slovo. To vystúpenie predrečníka nebolo hocijaké, pána Mičovského, lebo je aj zároveň, teda bol ministrom pôdohospodárstva. Veľmi pozorne som si to, Janko, vypočul. Áno, veď my sa v podstate zhodujeme v mnohých tých veciach, ktoré si tu predniesol, takmer vo všetkých. A my nie sme proti tomu, aby to hospodárenie blízke prírode by sa neaplikovalo v tej praxi, nech sa to robí. Ja ale by som si to dovolil ako trošku doplniť, Janko, že to hospodárenie blízke prírode, aby nebolo len blízke prírode, ale aj človeku, teda aj nám ľuďom. A to je to a to súvisí aj to zachovanie toho lesa aj pre ďalšie generácie, ktoré tuná sú. Ale zaujali ma aj také možno veci, ktoré si tak mimochodom spomenul, zatiaľ to nikto ako nehovoril, ale napríklad projekt toho sysľa za 6 mil. eur. No to je presne príklad toho, ako sa rozkrádajú peniaze. To nieže sú rozumne investované peniaze. No kde sú tie peniaze? No však to dajte na NAKA, to prešetrite, kde sú tie sysle a kde je ten 6-miliónový projekt. Môžte dať podnet. A ty si vládny ako poslanec Národnej rady. A tak ako si to možno, tak aj vtipne alebo humorne ako povedal, hej, že kde bude patriť ktorý strom. Hej, že to je úplne absurdné, že jeden strom bude patriť do rezortu životného prostredia a druhý strom bude patriť ministerstvu pôdohospodárstva. To je totálny blud. Súhlasím s tým, presne tak. Ak ministerstvo životného prostredia, tak im záleží na životnom prostredí a podobne, nech tu predloží ministerstvo návrh zákona a nech všetky lesy prejdú pod ministerstvo životného prostredia. My za to zahlasujeme. A ten tvoj kritický hlas, keby počuli aj tvoji kolegovia, ktorí tuná aj predkladajú tento návrh zákona, to je chyba, že to nie je vládny návrh zá... (Prerušenie vystúpenia časomerom.)
B. Bugár, podpredseda NR SR: (2005-05-19):
(Hlasovanie.) Prítomných 131, za 59, proti 38, zdržalo sa 34 poslancov. Konštatujem, že sme ani tento návrh zákona nepostúpili do druhého čítania. A budeme ešte hlasovať o návrhu poslanca Národnej rady Slovenskej republiky Karola Ondriaša na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1141. Pán poslanec Horváth, nech sa páči, máte slovo ako spravodajca.
Bugár, Béla, podpredseda NR SR (2019-05-21):
Ďakujem pekne. Pani poslankyňa bola posledná, ktorá sa prihlásila do rozpravy, preto vyhlasujem rozpravu za skončenú. Pani ombudsmanka, chcete zaujať stanovisko k rozprave?
Zmajkovičová, Renáta, podpredsedníčka NR SR (2014-06-03):
Vážené pani poslankyne, páni poslanci, budeme pokračovať v prerušenej rozprave. Poprosím technikov. Teraz vystúpi v rozprave pán poslanec Fronc, pripraví sa pán poslanec Kuffa. Nech sa páči, pán poslanec. (Reakcie z pléna.) Poprosím spravodajkyňu pani poslankyňu Vittekovú, aby zaujala svoje miesto, ďakujem.
Krajčír, Ľuboš, poslanec NR SR (2022-02-25):
Pán kolega, zrovna vy ste ten posledný, ktorý by sa mal k tomuto vôbec vyjadrovať. Na začiatku pandémie ste vy s vašou družinou a s vašimi prívržencami tu tárali a všelijaké hoaxy vypúšťali, ako žiadna pandémia neexistuje. Kvôli vám a vašim kolegom mnoho ľudí prišlo o svojich blízkych. A teraz, keď sa, keď začala vojna na Ukrajine, keď naozaj reálne tu začínajú zase sa šíriť rôzne videá, nezmysly, kade-tade rôzne hoaxy, ako tam je kľud, ako sa nič nedeje, ako je to tu vymyslené, tak toto vy tu chcete podporovať?! Nehnevajte sa, pán kolega, ale aj kolegovia ostatní, na Ukrajine je vojna a namiesto toho, čo sa tu celý deň predvádzate, kto dá lepšie vyjadrenie, sú tu aj rôzni primátori, ktorí teda pred komunálnymi voľbami potrebujú zaujať, tak namiesto toho sme mali toto okamžite schváliť, mali ste zdvihnúť zadky a ísť na tú hranicu pomáhať tým matkám s deťmi, podávať im minimálne aspoň vodu a nie sa tu v bezpečí skrývať a tváriť sa, jak sa tu nič nedeje a tu byť hrdinom, tu byť hrdinami! (Reakcie z pléna. Zaznievanie gongu.) Vy sráči!
P. Hrušovský, predseda NR SR: (2004-05-27):
A. Blajsko, poslanec: Vás žiadam, aby Národná rada hlasovala o ňom. M. Demeterová, poslankyňa: Áno, budeme hlasovať o ňom, ja som len...
Glváč, Martin, podpredseda NR SR (2019-09-18):
Pani poslankyňa Gaborčáková, nech sa páči.
Pročko, Jozef, poslanec NR SR (2023-11-24):
Tak nech ma neprerušujú, prosím vás, Malatinec pred chvíľkou, že prerušujem, to isté robia. Takže, pán Gašpar, naozaj hovoril si, že v nahrávke, za nahrávky pán Mikulec by už mal byť dávno v base. No tak za tie nahrávky by ste mali byť v base všetci. Vieš, čo je pre mňa hanba, za čo sa hanbím, keď mi hovoríš o kulte hanby? Ja rodinu nechám na pokoji, ale moju rodinu mi nechajte na pokoji! Ale ja sa hanbím za to, keď niekto rozpráva, že kkt, ja ho zhodím z motorky, zabijem ho! A ten človek je teraz na ministerstve spravodlivosti! No nie je to hanba?! Nie je hanba, že tam sedia zlodeji, kšeftári, ktorým Fico porozdával peniaze?! To je hanba! A vieš, čo je najväčšia hanba? Že kšeftár, ktorý údajne nosil ruličky domov, spolupracoval s Kičurom, a tie zlaté tehličky má Kičura určite na základe neho, tak ten kšeftár teraz ide čistiť políciu če... od čestných ľudí! A vy tu rozprávate o nahrávkach? Veď Žilinka vám, Žilinka v tej nahrávke, keby to bola pravda, tak musí odstúpiť.
Baška, Jaroslav, poslanec NR SR (2011-05-24):
Ďakujem za slovo. Vážený pán predsedajúci, dajte hlasovať o návrhu uznesenia, tak ako ste ho za mňa prečítali. Ďakujem pekne.
B. Bugár, podpredseda NR SR: (2005-03-21):
(Hlasovanie.) Prítomných 145, za návrh 72, proti 12, zdržalo sa 59 poslancov, 2 nehlasovali. Tento návrh sme neschválili. Budeme teraz pokračovať v hlasovaní o vládnom návrhu zákona o organizácii štátnej podpory výskumu a vývoja a o zmene a doplnení niektorých zákonov (tlač 1006). Pán predseda výboru, pán poslanec Devínsky, nech sa páči, ako spravodajca máte slovo.
Taraba, Tomáš, poslanec NR SR (2022-05-05):
Nie je krajšie porovnanie toho, čo sú priority tejto vlády ako práve to, ako teraz prebieha schôdza. Včera sme hlasovali o vydaní Roberta Fica na väzobné stíhanie, došli sem poslanci koalície, ktorí sú aj na péenkách. Došli sem, bol tu dokopy teda plný parlament, 150. Dnes, keď sa hlasuje o sociálnych zákonoch, ktoré by pomohli ľuďom kompenzovať výpadky spôsobené mrhaním tejto vlády, ktorá spôsobuje od svojho nástupu rekordné deficity, také deficity, ktoré zo Slovenska urobili tretiu najhoršie vyvíjajúcu sa krajinu v Európskej únii, čo sa týka verejných financií. Táto vláda spôsobila, že Rumunsko nás predbehlo v parite kúpnej sily. Rumuni sú bohatší ako Slováci po dvoch rokoch tejto vlády napriek tomu, že rozflákali na ročnej báze šestnásť miliárd, celý jeden rozpočet mali navyše. Ja sa pýtam Slovákov, ktorí z vás to cítia, kde tie peniaze skončili. A teraz tu vidíme troch, štyroch, ani neviem, koľko poslancov vládnej koalície. Kde je ten Mičovský z tej péenky? Dnes tí ľudia ho nezaujímajú? Ten Fico mu je hodnotnejší, aby sa sem dotrepal z péenky a dnes zrazu tí ľudia ho nezaujímajú? On je doma v postieľke. On nepotrebuje dneska hlasovať za ľudí. A toto je tá vizitka tých jednoduchých obyčajných osobností, ktoré sem prišli, že tí jednoduchí ľudia sú im akože úplne, ale úplne že ukradnutí. Myslím si, že jeden váš problém je nielen to, že vy veci nerobíte, ale keď sa aj rozhodnete ich urobiť, ich robíte neskoro. My sme v septembri hovorili, že príde inflácia. Od septembra ste nám tu zarezávali jednu schôdzu za druhou. Minulý týždeň ste povedali, koaličníci, že áno, bude sa treba zaoberať infláciou. Úplne super. Prešiel ďalší týždeň, žiadne návrhy, tak práve teraz tu máte návrh zákona, ktorý by kompenzoval ľuďom vyššie ceny. Som veľmi rád, ak Mičovský tu bude.
Pellegrini, Peter, predseda NR SR (2015-05-28):
Prezentujme sa hlasujme o návrhu. (Hlasovanie.) Prítomných 103 poslancov, za hlasovalo 74, proti boli 7, zdržalo sa 21, nehlasoval 1. Konštatujem, že sme schválili uznesenie, ktorým Národná rada uvedenú informáciu vzala na vedomie.
Vaľová, Jana, poslankyňa NR SR (2013-03-20):
Ja iba chcem poprosiť, aby hlasovanie o novele tohto zákona bolo o 17.00 hodine, nakoľko sa prihlásilo pätnásť poslancov a viacerí podali pozmeňovacie návrhy. Ďakujem veľmi pekne.
M. Hort, podpredseda NR SR: (2007-09-13):
S faktickými poznámkami na vystúpenie pani poslankyne sa prihlásili pán poslanec Rafaj, pán poslanec Ivančo a pán poslanec Kuruc. Uzatváram možnosť prihlásenia sa s faktickými poznámkami. A slovo má pán poslanec Rafaj. Nech sa páči.
Nicholsonová, Lucia, poslankyňa NR SR (2015-10-21):
Ďakujem pekne za slovo. Ďakujem pekne aj za ten prejav pánovi kolegovi Froncovi. Len jedna pripomienka, ja som nikdy nehovorila, že pán minister vyhodil pána Kováča, ale že dal pokyn na jeho vyhodenie, a to dnes sme sa ešte o tom s pánom Kováčom rozprávali, že dokonca pani Kapucianová bola tá, ktorá mu tvrdila v deň jeho vyhodenia, že sa ho zastávala pred ministrom, ale že minister vyslovene dal pokyn, aby bol vyhodený tento najslabší článok v tom celom reťazci. A podľa mňa to pre niečo bolo. Podľa mňa to bolo práve preto, aby sa nerýpalo veľmi do MPC, aby sa našiel obetný baránok, aby sa kauza proste uzavrela, aby mohol ísť ďalej. A myslím si, že to bolo preto, lebo v MPC sa dejú ďaleko horšie veci, ako je len únik 460-tisíc. A ten začiatok som, dúfam, aj médiám do toho vniesla ja, že ja vidím veľký problém pri tom projekte za 23 mil. eur. Veľký, veľký problém. A ďalšia vec, že, áno, presne, ako hovoríte pán minister, evidentne má problém s tou personálnou politikou, pretože niekoľkých ľudí bezdôvodne, bez mihnutia oka vyhodí, a na druhej strane tam drží človeka, ktorý za hrubé porušenie pracovnej disciplíny, tak ako hovoril aj pán poslanec Kvasnička, musel odísť z ministerstva školstva. Ja sa pýtam, či toto, čo toto je za trest v tejto krajine? Tak ona musí odísť za hrubé poručenie pracovnej disciplíny a trestom je jej to, že sa stane generálnou riaditeľkou MPC, cez ktoré tečú obrovské milióny eur cez rôzne národné projekty?! Prečo to tak je? Čo tá žena kryje? Čo má na vás? Čo má na vášho predchodcu, na pána Pellegriniho? Alebo možnože to ide až ďalej. Ale ja to chcem vedieť, prečo tam držíte človeka, ktorý evidentne podpísal všetky platobné príkazy a, naopak, zbavujete sa tých, ktorí sú príliš slabí a podľa vás príliš zapadnú do davu všetkých tých zbytočných 55-ročných nezamestnaných, slabých a ešte neviem akých, ktorých si v tejto krajine naozaj nikto necení... (Prerušenie vystúpenia časomerom.)
Bugár, Béla, podpredseda NR SR (2011-09-14):
Páni poslanci, počuť všetko sem, až také ticho tu je. Nech sa páči.
Laurenčík, Milan, podpredseda NR SR (2021-02-25):
Poslednú faktickú poznámku má pán poslanec Matúš Šutaj Eštok. Nech sa páči.
Bugár, Béla, podpredseda NR SR (2010-09-08):
Pán poslanec, netelefonujte.
Laššáková, Jana, podpredsedníčka NR SR (2013-12-11):
Nech sa páči, pán poslanec Lebocký.
B. Bugár, podpredseda NR SR: (2003-04-09):
Vážená Národná rada, dohodli sme sa, že po tomto bloku by sme pristúpili k jednotlivým hlasovaniam o návrhoch, ktoré sme prerokovali. Je ich šesť, takže budeme hlasovať o týchto šiestich prerokovaných návrhoch. Prosím teraz pani poslankyňu Kláru Sárközy, aby ako spravodajkyňa navrhla hlasovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov, tlač 177, v prvom čítaní. Nech sa páči.
P. Hrušovský, podpredseda NR SR: (2001-09-12):
O. Keltošová, poslankyňa: Ďakujem za slovo, pán podpredseda, dovoľte mi, aby som doplnila vystúpenie pána poslanca Húsku o niekoľko otázok na margo skráteného legislatívneho konania. My tu hovoríme vo všeobecnosti o všetkých šiestich návrhoch na skrátené legislatívne konanie, a pritom ak hovoríme aj o prechode majetku a kompetencií na samosprávu, málokto sa zatiaľ dotkol otázky financovania. Ako viete, máme v skrátenom legislatívnom konaní aj vládny návrh zákona o rozpočtových pravidlách, kde sa hovorí, že v príjmoch rozpočtov obcí a rozpočtov vyšších územných celkov sa uvažuje aj s prostriedkami v rámci systému takzvaného horizontálneho finančného vyrovnania, ktorým by sa mali vyrovnávať rozdiely v tvorbe vlastných príjmov obcí a vyšších územných celkov. Ale ak pozorne čítate tento vládny návrh, tak systém horizontálneho vyrovnávania ide stále o financie obcí a vyšších územných celkov, nie je v tejto novele zákona vôbec upravovaný a je tam len odkaz, že ho má ustanoviť osobitný predpis. Páni poslanci, panie poslankyne vládnej koalície, my vlastne podpisujeme bianko šek. My tu prevádzame povinnosti, kompetencie, majetky na samosprávu, ale systém, ako sa budú vyrovnávať rozpočty jednotlivých vyšších územných celkov aj obcí medzi sebou, tak takýto právny predpis tu zatiaľ nemáme. Ja nemôžem súhlasiť so skráteným legislatívnym konaním v takejto závažnej otázke, pokiaľ nedostaneme aj ten takzvaný osobitný predpis o systéme horizontálneho vyrovnávania rozpočtov jednotlivých vyšších územných celkov a obcí samosprávnych celkov. My skutočne prevádzame na obce len zodpovednosť, len povinnosti, a pritom financovanie zostáva nejasné.
Glváč, Martin, podpredseda NR SR (2018-09-17):
Pán poslanec Paška.
Pellegrini, Peter, predseda NR SR (2024-02-08):
Prezentujme sa a hlasujme o bode č. 28 druhého pozmeňujúceho návrhu pána poslanca Galka. (Hlasovanie.) Prítomných 130 poslancov, za 14, proti 76, zdržalo sa 39, nehlasoval 1. Tento bod sme neschválili.
P. Hrušovský, predseda NR SR: (2004-01-21):
(Hlasovanie.) 146 prítomných, 96 za návrh, 16 proti, 34 sa zdržalo. Konštatujem, že bod 18 zo spoločnej správy sme schválili.
Jurinová, Erika, podpredsedníčka NR SR (2012-09-12):
Ďakujem, chcete, pán minister, reagovať? Nie. Ďakujem. Takže poprosím ďalšieho písomne prihláseného pána poslanca Martina Poliačika.
F. Mikloško, poslanec: (2008-07-03):
Predseda Národnej rady Slovenskej republiky svojím rozhodnutím z 30. apríla 2008 č. 640 pridelil výročnú správu o činnosti Ústavu pamäti národa, tlač 604, na prerokovanie Výboru Národnej rady Slovenskej republiky pre ľudské práva, národnosti a postavenie žien s tým, že výbor podá Národnej rade správu o výsledku prerokovania uvedeného materiálu a pripraví návrh na uznesenie Národnej rady Slovenskej republiky. Výbor v súlade s citovaným rozhodnutím predsedu NR SR rokoval o výročnej správe o činnosti ÚPN na svojej 34. schôdzi 12. júna 2008. Výbor uznesením z 12. júna 2008 č. 141 výročnú správu o činnosti ÚPN zobral na vedomie a odporúčal Národnej rade Slovenskej republiky taktiež zobrať na vedomie. Pán predsedajúci, čiže uznesenie je: „Národná rada berie na vedomie správu ÚPN, výročnú správu ÚPN za rok 2007.“ Pán podpredseda, teraz by ste mali otvoriť rozpravu.
Duchoň, Daniel, poslanec NR SR (2015-11-20):
Teraz budeme hlasovať o uznesení č. 2, ktorým Národná rada Slovenskej republiky berie na vedomie rozpočet verejnej správy na roky 2016 až 2018. V uznesení bude uvedené, že Národná rada Slovenskej republiky žiada vládu Slovenskej republiky a) dôsledne zabezpečovať úlohy vyplývajúce zo schváleného štátneho rozpočtu na rok 2016, b) garantovať, že financovanie výdavkov súvisiacich s aplikáciou navrhovanej novely zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, je zabezpečené v rámci limitov výdavkov kapitoly Ministerstva zdravotníctva Slovenskej republiky na rok 2016 vrátane odhadovaných výdavkov na úpravy platov, ostatných zdravotníckych pracovníkov, vrátane zdravotných sestier na úrovni 55 mil. eur ročne. Tieto požiadavky sú obsiahnuté v časti V spoločnej správy a doplnené o návrhy prednesené v rozprave a schválené hlasovaním.
Verešová, Anna, poslankyňa NR SR (2019-01-31):
Ďakujem za slovo. Pani ministerka, to, čo sa stalo v Klientskom centre v Žiline, bol cynizmus najhrubšieho zrna. Totižto povolili ste skúšobnú prevádzku, resp. teda váš predchodca, ministerstvo vnútra, povolili ste skúšobnú prevádzku na ľuďoch. To je nehumánne a absolútne neprípustné, aby sa v skúšobnej prevádzke overoval chod napríklad kuchyne, závodnej jedálne, škôlky, novej reštaurácie, teda ani v žiadnom prípade žiadneho klientskeho centra, teda miest, kde sa stretáva väčší počet ľudí. Bolo to nehumánne a cynické aj voči zamestnancom, ale aj voči všetkých tým ľuďom, ktorí denne klientske centrum navštívia, je ich cca 700 denne a zamestnancov skoro 300. Povedali ste mi, že merania boli vykonané. Pýtam sa vás, či teda vyhovujú všetkým tým normám tieto priestory, či bolo skolaudované na nový účel, pretože bolo jasne stanovené, že skúšobná prevádzka trvá iba jeden rok a to bolo do 31. 10. 2018. Po skončení, bod 4 vášho dokladu, ktorý ste vydali, ministerstvo vnútra, bod 4 znel: „Po skončení a vyhodnotení skúšobnej prevádzky požiada stavebný úrad ministerstva vnútra o vydanie rozhodnutia na trvalé užívanie stavby“. Pýtam sa teda, že či bola skúšobná prevádzka ukončená a či boli skolaudované tieto priestory Klientskeho centra v Žiline na nový účel a či je vydané rozhodnutie na trvalé užívanie stavby na tento účel.
Pellegrini, Peter, predseda NR SR (2015-11-20):
Poprosím o kľud v rokovacej sále. Skúsme sa venovať zákonu o prokuratúre. Poprosím aj vás, pán kolega.
Tomáš, Erik, poslanec NR SR (2022-03-24):
Áno, keď pán Matovič tu ukazoval vulgarizmy (povedané súbežne s predsedajúcim), tak to, ale keď ide o podporu, dobre, ja taký malý ako vy nebudem, pán predsedajúci, ale dobre. Však pokiaľ by išlo o koaličného poslanca, ale toto je tá vaša typická arogancia, ktorou sa prezentujete všetci. Nech sa páči. (Prerušenie vystúpenia predsedajúcim)
Číž, Miroslav, podpredseda NR SR (2015-12-15):
Vážené panie poslankyne, páni poslanci, sme pripravení pokračovať v rokovaní 58. schôdze Národnej rady. Poprosím všetkých tých, ktorí sú potrební pre prerokovanie tohto bodu programu, aby sa dostavili do rokovacej sály. Vážené panie poslankyne, vážení páni poslanci, pokračujeme v popoludňajšom rokovaní dvadsiateho dňa 58. schôdze Národnej rady Slovenskej republiky druhým čítaním o zákone z 25. novembra 2015, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov, ktorý vrátil prezident Slovenskej republiky na opätovné rokovanie Národnou radou (tlač 1867). Slovo má spoločná spravodajkyňa z výboru pre zdravotníctvo Emília Müllerová a bude informovať Národnú radu o výsledku prerokovania vráteného návrhu zákona vo výboroch. (Rokovanie o zákone z 25. novembra 2015, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1867.)
Bugár, Béla, podpredseda NR SR (2010-10-19):
Áno, tak ako pán poslanec žiadal, o všetkých bodoch naraz. (Hlasovanie.) Prítomných 143 poslancov, za návrh 77, proti 34, zdržalo sa 32 poslancov. Konštatujem, že návrhy pána poslanca Dostála sme schválili. Ďalej, pani poslankyňa.
Kolíková, Mária, poslankyňa NR SR (2023-11-22):
Ďakujem veľmi pekne, pán poslanec Ledecký, za hrnutie, jako to vlastne bolo počas predchádzajúceho funkčného obdobia, ako je namieste robiť si zásluhy a kde naozaj to namieste nie je, a ja asi nadviažem trošku aj na predrečníčku, ale, samozrejme, že reagujem na pána poslanca Ledeckého. No ak sú tu nejaké prebytky, tak myslím si, že všetkým nám je zrejmé, že máme sa správať rozpočtovo zodpovedne, veď niekoľkokrát sme si to tu vypočuli aj od pána premiéra Roberta Fica, premiéra súčasnej vlády, tak potom ak tu sú nejaké prebytky, tak ja nechápem, prečo ich nejdeme dať tým, ktorí to naozaj potrebujú. Prečo ich idete tou helikoptérou tu porozhadzovať všetkým bez ohľadu na to, že niekto ten dôchodok predsa len má asi vyšší, niekto ho má nižší, potom sú tu rodiny, ktoré to naozaj nevyhnutne potrebujú a je to naozaj vážny problém, tak tie neriešite, ale tvárite sa, že nevyhnutne treba teraz pridať všetkým dôchodcom paušálnu sumu, no veď to nie je pravda, veľmi dobre to viete, veľmi dobre to viete. Tak ja tu naozaj snažím sa hľadať tú sociálnosť, ale neviem ju nájsť. Neviem ju nájsť, lebo tí, ktorí to potrebujú, tak tých nevidíte, ale rozpočtovo nezodpovedne proste do tej helikoptéry tie peniaze naložíte a porozhadzujete ich, tak ktorým smerom naozaj tú krajinu vediete. No asi ku gréckej ceste.
Bugár, Béla, doterajší podpredseda NR SR (2012-04-04):
Viera Mazúrová.
Zmajkovičová, Renáta, podpredsedníčka NR SR (2014-01-29):
S faktickými poznámkami štyria poslanci. Uzatváram možnosť prihlásiť sa s faktickou poznámkou. Pán poslanec Jánoš.
Figeľ, Ján, podpredseda NR SR (2015-11-20):
Ďakujem pekne. Dávam ešte slovo spoločnému spravodajcovi z výboru pre hospodárske záležitosti, pánovi poslancovi Michalovi Bagačkovi, aby informoval parlament o výsledku rokovania výborov a o stanovisku gestorského výboru. Nech sa páči. Poprosím trošku o kľud v sále.
P. Hrušovský, predseda NR SR: (2005-01-18):
K. Fajnor, poslanec: Ďakujem pekne, pán predseda. Predkladám návrh, aby do programu tejto schôdze Národnej rady bol zaradený nový bod, a to návrh uznesenia Národnej rady Slovenskej republiky, v ktorom Národná rada Slovenskej republiky žiada vládu Slovenskej republiky, aby na najbližšiu schôdzu predložila Národnej rade správu o prehratom spore Slovenskej republiky s Československou obchodnou bankou v medzinárodnej arbitráži, na základe ktorého bude Slovenská republika musieť zaplatiť ČSOB sumu 24,7 mld. Sk, s tým, že súčasťou správy bude ďalší postup vlády voči rozsudku medzinárodnej arbitráže. Ďakujem.
Paška, Pavol, predseda NR SR (2014-09-17):
Aký je problém?
Hlina, Alojz, poslanec NR SR (2014-11-10):
Ďakujem veľmi pekne. Oportunistický neonormalizátor, stotožňujem sa s tým. Pre potreby zjednodušenia navrhujem používať aj názov predseda ubytovacej komisie alebo Hujer. My, čo sme boli na intrákoch, vieme, kto boli predsedovia ubytovacích komisií. To boli kreatúry, to boli ľudia, s ktorými ste na pivo nechodili. Aj tu sú. A týmto hujerovcom v zásade je naozaj úplne jedno, čo tá hlava, v ktorej on má hlavu v zadku zapichnutú, hovorí. Dôležité je, že Hujer má hlavu v teple a má čo jesť, hej. To je proste zmyslom, hej. Čiže, to je úplne jedno, hej, že o čom sa hovorí. Moja hlava je v teple a je čo jesť. A naozaj je tragédiou, že to tak dopadlo.
Žitňanská, Jana, poslankyňa NR SR (2010-08-06):
Ďakujem veľmi pekne. Pán kolega, ja som veľmi prekvapená, keď hovoríte o novinároch v takýchto súvislostiach aj vzhľadom k tomu, čo už aj pán kolega Poliačik povedal, aj vy máte v klube bývalého novinára a neviem, či je teraz u vás zvykom dávať bývalým novinárom nejaké lízanky. U nás určite nie. No a pokiaľ ide o nezávislosť, tak to vás rovnako chcem ubezpečiť, že novinári, pokiaľ ja viem a ja som bývalou novinárkou, boli nezávislí vždy. Vždy kritizovali každú jednu vládu, ktorá tu bola. (Smiech v sále.) Možno sa smejete, viete, ono je to aj o tom, že možno kto ako pracuje, kto koľko chýb robí, ale žiadna vláda to s novinármi nemala na Slovensku ľahké. Ani táto vláda to nebude mať ľahké, a to sme si toho vedomí. Takže ďakujem veľmi pekne. (Potlesk.)
B. Bugár, podpredseda NR SR: (2004-03-10):
Páni poslanci, trošku väčší pokoj v rokovacej sále. Nedá sa takto rokovať, keď nepočujeme ani to, čo hovorí pán minister. Nech sa páči.
Kvasnička, Marián, poslanec NR SR (2013-03-26):
Ďakujem. Pán kolega Kuffa, znovu sa mi vybavilo to, čo sa mi vybavilo, keď som prvýkrát videl legislatívny návrh kolegu Škripeka, taký kresťanský, ktorý súvisí s nádherným zázrakom, prvým zázrakom Ježiša Krista, keď v Káne Galilejskej svadobčanom došlo víno. No a tento zázrak, osobne si myslím, nebol apológiou alkoholizmu, ale oslavou družnosti a spoločenstva. Ten komu nie je nič nemožné, mohol dať prednosť studničnej vode, mohol dať prednosť mlieku alebo inému asketickému moku. Vybral si, div sa svete, víno. Čo tým chcel povedať, čo tým chcel zvýrazniť? Ak môžem použiť slová Dominika Tatarku, potrebu obcovania, teda vytvárania a utužovania obce. Bolo to ľudské i Božie. Víno ako Boží dar si takúto diskrimináciu, ako tu predvádzate, nezaslúži. Všetko je vec miery, nie zákonov. Ďakujem. (Potlesk.)
Ondruš, Branislav, poslanec NR SR (2011-06-29):
Ľudo, ja, samozrejme, rozumiem tomu, že musíš sa hlásiť vo faktickej poznámke ku každému jednému vystúpeniu, pretože celá vaša politika je postavená na princípe hlbokej viery v pravidlo, že stokrát opakovaná lož sa na ten stoprvý raz stáva pravdou. Ale takto to jednoducho nie je. Stokrát opakovaná lož je aj na stoprvý raz lžou. A presne takou lžou je neustále opakovanie toho, že garancie, ktoré sme zaviedli do systému, pripravili ľudí o nejaké peniaze. Na to úplne konkrétne reagoval už Peťo Kažimír, ale ja len na to ešte doplním, že ten systém toho ohodnocovania rizikovosti, ktorý spôsobil masívny výpredaj akcií, bol odstránený opäť na podnet Národnej banky až v polovici roku 2010, keď už tie akciové trhy mali ten obrovský pokrízový tigrí rast za sebou, to znamená v tom čase napriek tomu, že ten systém kontroly alebo ten systém podmienok investovania iba do cenných papierov, ktoré boli v investičnom pásme, už nemohol vyrovnať tie straty, ktoré sa udiali predtým. Takže ak je niekto naozaj zodpovedný za nejaké straty, tak to nie je náš systém garancií, ale systém, ktorý zaviedla Národná banka. A zaviedla ho úplne logicky a úplne pochopiteľne ako reakciu na krízu, naopak, náš systém znížil fixné poplatky pre DSS-ky až o jednu tretinu z ich pôvodnej výšky, čím sa stámilióny eur vrátili naspäť ľuďom aspoň z toho, čo im v tom 2. pilieri zmizlo. A pravda je taká, že aj do roku 2008 by sa nedal nájsť v systéme človek, ktorý mal na svojom účte aspoň toľko peňazí, koľko doň vložil.
Viskupič, Jozef, poslanec NR SR (2015-03-18):
Ďakujem za reakcie, kolegovia. Ja to teda skúsim povedať, že mňa interdisciplinárny prístup nevyrušuje, skôr to stojí naopak, že my máme osnovy a nemáme predmet. To vnímam, a podľa mňa keby sme, začali ste kondómom, ja viem, ten proces, aký, pán poslanec Fronc, vašu faktickú poznámku, ale ak dohľadáte ten proces, tak ten učiteľ, predpokladám, že prekročil nejakú tenkú lajnu, ale uvedomme si jednu vec, ak to budeme volať, či to budeme volať sexuálna výchova alebo výchova k rodičovstvu a manželstvu, my osnovy, ktoré sú vydané, my vo vyučovacom procese interdisciplinárne prítomné máme. Ku kolegovi Hlinovi ja len poviem, že to visí na rôznych weboch, poslal som mu to mailom, takže môže sa ako rodič dopracovať k tomu, čo by sa stalo, ak by sme tieto osnovy, ktoré od 2010. roku existujú, pretavili do predmetu. Vyučovací proces totiž to aj teraz, predpokladám, že na tých 30 % škôl funguje aj tak, že sú uplatňované, možno v tých piatich predmetoch, ale nemáme ten strešný predmet výchova k manželstvu a rodičovstvu. A posunúť to do tejto roviny, ak by tuto stála otázka, tak ja hovorím, že áno, niekto môže hovoriť, že nie, že stačí to v tej interdisciplinárnej rovine, ale prečo to nemať ako predmet, keď máme k tomu učebné osnovy, na to som v tejto diskusii ja odpoveď nedostal. Preto vítam z filozofickej roviny to, čo priniesla kolegyňa Nicholsonová.
Glváč, Martin, podpredseda NR SR (2018-06-20):
Pán poslanec Klus nech sa páči.
Horváthová, Eva, poslankyňa NR SR (2021-05-12):
Ďakujem pekne. Podobne ako pán poslanec Kyselica chcem uviesť, že hlasovanie č. 134 som sa zdržala a vykázalo ma ako za. Ďakujem.